美斯2射1傳 國際邁亞密反敗為勝
2024年04月21日 15:02
東網電視
更多新聞短片
國際邁亞密取得2連勝。
周日(21日)早上美職,國際邁亞密主場落後之下,球王美斯再次扮演救世主,射入2球及1次助攻,率領球隊以3比1反勝拿舒維爾,取得2連勝,成功走出低潮。
開賽2分鐘,國際邁亞密因為後衞尼格利擺烏龍導致落後,幸好兩位球星合作好快扳平,蘇亞雷斯傳畀美斯射成1比1。跟住又係「巴塞幫」發揮作用,39分鐘美斯開出角球,由布斯基斯頂入反超前,亦係呢位35歲中場加盟國際邁亞密以來首次入波。
戰至比賽末段,國際邁亞密獲得12碼,美斯主射入網,近8次上陣有9球進帳,國際邁亞密早前曾經各項賽事連續5場不勝,包括中冠盃出局,但近2場聯賽分別擊敗肯薩斯體育會、拿舒維爾,已經重拾霸氣。